Sehmet

Sehmet ehk Sahmet 'vägev' on egiptuse mütoloogias sõja, haiguse ja tervenemise jumalanna, kurjuse eest kaitsja.

Teda kujutatakse metsiku, sõjaka ja hirmuäratava lõvipeaga naisena, kes kannab peas päikeseketast. Tema lõvisuust väljuvad kõrbetuuled. 

Ta on sõjakas jumalanna, kes kehastab kõrvetavat päikest. Ta on Ra tütar. Ra maksab tema kaudu kätte mässulistele inimestele. Sehmeti hõõguv keha ja säravad nooled hävitavad kuninga vaenlasi. 

Ta võis tuua konflikte, epideemiaid ja surma, kuid preestrid võisid teda palvetega leebeks teha, nii et ta oma ähvardused tagasi võttis. 

Sehmet tänapäeva kultuuris

Sehmetist räägib Soome sümfoonilise metal'i ansambli Amberian Dawn laul "Lionheart" ('Lõvisüda', ilmus 2009. aasta albumis "The Clouds of Northland Thunder", 'Põhjala Äikesepilved').  

Viited

Kategooria:Egiptuse jumalad